Kaarel Parts

Kaarel Parts (5. juuni 1873 Arula vald – 5. detsember 1940 Tartu) oli eesti õigusteadlane, Riigikohtu esimees (1919–1940) ja ühiskonnategelane.

Ta sündis talupidaja pojana. Lõpetas 1896. aastal Tartu Ülikoolis õigusteaduskonna. 

Oli aastatel 1898–1907 Võru ja Tartu Ülemtalurahvakohtute eesistuja ning 1907–1917 vandeadvokaat Tartus. 

1917. aastal omandasid Nõo kihelkonna Aru mõisa, mille väärtus oli 312 000 rubla, vannutatud advokaat Karl Parts, Minni Rüütli (sünd Auer), Tartu 2. Gildi kaupmees Oskar Wirkhaus, kolleegiumi assessor Peeter Kase, Tartu kodanik Alexander Keis, Heinrich Koppel, Tartu kodanik Hans Lellep ja Mihkel Parts, õpetaja Evald Steinberg ja arst Anton Schulzenberg.Aru mõis (Nõo khk), Kinnistute register Eesti Rahvusarhiivis Aru mõis oli üks umbes seitsmest protsendist rüütlimõisatest, mis siirdusid eestlaste kätte.

1919. aastal sai ta Eesti Vabariigi Riigikohtu esimeheks, seda ametit pidas kuni tagandamiseni (Vabasti, Kaarel Parts’i Riigikohtu Esimehe ametikohalt omal palvel tervislistel põhjustel) Nõukogude okupatsioonivõimude poolt 1. augustil 1940. Vabariigi Presidendi käskkiri nr. 225. (RT 1940, 90, 905) 

Riigikohtu esimese esimehena oli Kaarel Partsil oluline roll Riigikohtu ja Eesti Vabariigi kohtusüsteemi ülesehitamisel, samuti osales ta Eesti Vabariigi omariiklike ja eestikeelsete õigusaktide loomises.

Talle kuulus võõrastemaja Liivimaa Tartus.Meie võõrastemajad on hirmsad. Rahvaleht, 15. detsember 1931, nr. 147, lk. 2.

Oktoobris 1933 toimunud põhiseaduse muutmise rahvahääletuse eel teatas Kaarel Parts, et ta on põhiseaduse muutmise vastu.Poolt või vastu? Vaba Maa, 14. oktoober 1933, nr. 241, lk. 5.

 Isiklikku 
Tema abikaasa oli tantsija Elmerice Parts.Esmaspäev: piltidega nädalleht, nr. 14, 3 aprill 1934

Ta suri 5. detsembril 1940 Tartus kopsupõletikku.

 Poliitiline tegevus 

1907 Vene II Riigiduuma liige (Eesti Rahvameelne Eduerakond)
1906–1920 Tartu Linnavolikogu liige
1917–1919 Eesti Ajutise Maanõukogu liige, selle esimees 1. veebruar – 23. aprill 1919
23. aprill – 31. oktoober 1919 Asutava Kogu liige, Asutava Kogu vanematekogu ja põhiseaduse komisjoni liige

 Ühiskondlik tegevus 

Eesti Kirjanduse Selts (eestseisuse liige 1907–1920, auliige 1932)
Tartu Õigusteadlaste Selts (auliige 1932)
Tartu Eesti Laenu ja Hoiu Ühisus (juhatuse esimees 1902–1903)
Tartu Vastastikune Krediidiühisus (juhatuse liige ja esimees 1905–1919)
Liivimaa Linnahüpoteegi Selts (juhatuse liige 1904–1920, nõukogu esimees 1920–1923)
Eesti Vastastikuse Tulekindlustuse Selts (esimees 1907–1924, auesimees 1924)
Eesti Rahva Muuseumi hoolekogu juhatus
Sihtasutise M. Varese Toetusraha juhatuse liige

 Tunnustus 

1930 – Kotkaristi I klassi teenetemärk 
1932 – Tartu Ülikooli audoktor
1940 – Valgetähe I klassi teenetemärk

 Teosed 

Riigikohtu esimehe K. Partsi kõne 12. veebruaril 1935 Vanemuises Riigikohtu lahkumisele pühendatud koosviibimisel. Juridica, 1994, nr 5, lk 102.

 Viited 

 Kirjandus 

Toomas Anepaio. Riigikohtu esimees Kaarel Parts (1873–1940). Eesti Jurist, 1992, nr 6, lk 431–434.

 Välislingid 


Kategooria:Eesti riigikohtunikud
Kategooria:Eestimaa Kubermangu Ajutise Maanõukogu liikmed
Kategooria:Seadusandliku Delegatsiooni liikmed
Kategooria:Eesti Rahvaerakonna poliitikud
Kategooria:Eesti õigusteadlased
Kategooria:Venemaa keisririigi II Riigiduuma liikmed
Kategooria:Eesti advokaadid
Kategooria:Tartu linnavolikogu liikmed
Kategooria:Õpetatud Eesti Seltsi liikmed
Kategooria:Tartu Ülikooli õigusteaduskonna vilistlased
Kategooria:Tartu ülikooli audoktorid
Kategooria:Kotkaristi I klassi teenetemärgi kavalerid
Kategooria:Valgetähe I klassi teenetemärgi kavalerid
Kategooria:Ülikooli kalmistule maetud
Kategooria:Sündinud 1873
Kategooria:Surnud 1940